**แนวทางการพัฒนาการดำเนินงานการประกันคุณภาพภายในโรงเรียนขยายโอกาส**

**ทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3**

 The Guidelines for the Development of Internal Quality Assurance Operation Of Opportunity Expansion School Under Buriram Primary Educational Service Area Office 3

 สิริการย์ ดิษย์ชนะพงศ์\*1 อำนาจ ชนะวงศ์ \*2 และจิราพร วิชระโภชน์\*3

Sirigarn Dischanapong\*1 Amnaj Chanawongse \*2 and Jiraporn Wicharapote \*3

ศึกษาศาสตรมหาบัณฑิต สาขาการบริหารการศึกษา วิทยาลัยบัณฑิตเอเซีย

Master of Education  Program in Educational Administration , College of Asian Scholars

**บทคัดย่อ**

การวิจัยครั้งนี้มีวัตถุประสงค์ เพื่อศึกษาสภาพปัจจุบัน สภาพที่พึงประสงค์ ความต้องการจำเป็นและศึกษาแนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ประกอบด้วย 2 ระยะ ระยะที่ 1 การศึกษาสภาพปัจจุบัน สภาพที่พึงประสงค์ และความต้องการจำเป็นในการดำเนินงานการประกันคุณภาพภายใน ประชากร ประกอบด้วย ผู้บริหารและครูที่รับผิดชอบงานประกันคุณภาพภายใน จำนวน 79 โรงเรียนละ 2 คน รวมจำนวน 158 คน และ ระยะที่ 2 การศึกษาแนวทางการพัฒนาการดำเนินงานการประกันคุณภาพภายใน โดยการสัมภาษณ์ ผู้บริหารสถานศึกษาและครู จากโรงเรียนที่มีวิธีปฏิบัติที่ดีเยี่ยม (Best Practices) ด้านการประกันคุณภาพภายใน และประเมินความเหมาะสม และความเป็นไปได้ โดยผู้ทรงคุณวุฒิจำนวน 7 คน เครื่องมือที่ใช้ประกอบด้วย1) แบบสอบถาม 2) แบบสัมภาษณ์ 3) แบบประเมิน สถิติที่ใช้ในวิเคราะห์ข้อมูล ประกอบด้วย ร้อยละ ดัชนีความสอดคล้อง ค่าเฉลี่ยและส่วนเบี่ยงเบนมาตรฐาน

1นักศึกษาปริญญาโทศึกษาศาสตรมหาบัณฑิต สาขาการบริหารการศึกษา วิทยาลัยบัณฑิตเอเชีย จังหวัดขอนแก่น

2อาจารย์ที่ปรึกษาคณะศึกษาศาสตร์และศิลปศาสตร์ วิทยาลัยบัณฑิตเอเชีย จังหวัดขอนแก่น

3อาจารย์ที่ปรึกษาคณะศึกษาศาสตร์และศิลปศาสตร์ วิทยาลัยบัณฑิตเอเชีย จังหวัดขอนแก่น

1Master of Education Program in Educational Administration, College of Asian Scholars.

e-mail: Sirigarnd9@gmail.com

2Asst. Prof. Dr. Faculty of Education and Liberal Arts, College of Asian Scholars.

3Lecturer. Dr. Faculty of Education and Liberal Arts, College of Asian Scholars.

**ผลการวิจัยพบว่า**

 1. สภาพปัจจุบันการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 พบว่า โดยรวมอยู่ในระดับปานกลาง 2. สภาพที่พึงประสงค์ในการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 พบว่า โดยรวมอยู่ในระดับมากที่สุด 3. ความต้องการจำเป็นในการดำเนินงานเพื่อยกระดับประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 อันดับที่ 1 คือ การจัดให้มีการพัฒนาคุณภาพการศึกษาอย่างต่อเนื่อง 1 อันดับที่ 2 การกำหนดมาตรฐานการศึกษาของสถานศึกษา อันดับที่ 3 การประเมินผลและตรวจสอบคุณภาพการศึกษาภายในสถานศึกษา 4. แนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ประกอบด้วย 1) การกำหนดมาตรฐานการศึกษาของสถานศึกษา 2) การจัดทำแผนพัฒนาการจัดการศึกษาของสถานศึกษา 3) การดำเนินงานตามแผนพัฒนาการจัดการศึกษาของสถานศึกษา 4) การประเมินผลและตรวจสอบคุณภาพการศึกษาภายในสถานศึกษา 5) การติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา 6) การจัดทำรายงานผลการประเมินตนเอง (Self Assessment Report : SAR) 7) การพัฒนาคุณภาพการศึกษาให้มีประสิทธิภาพอย่างต่อเนื่อง มีความเหมาะสมอยู่ในระดับมากที่สุดและความเป็นไปได้ในระดับมากที่สุด

**คำสำคัญ** **:** แนวทางการพัฒนา, การประกันคุณภาพภายในโรงเรียนขยายโอกาสทางการศึกษา

**ABSTRACT**

 The purpose of this research were to 1) To study current conditions desirable conditions of insurance work Internal quality of Opportunity Expansion School Under Buriram Primary Educational Service Area Offices 3 .This research is Mixed Methods Research population and sample consists of executives and teachers responsible for internal quality assurance work fromOpportunity Expansion School : 79 Schools, 2 people in each school, a total of 158 people using purposive sampling. The Research instrument used was a questionnaire. The statistics for analysis included mean and standard deviation

The results of the research showed that:

1.The current condition of quality assurance operations in Opportunity Expansion School Under Buriram Primary Educational Service Area Offices 3, overall, it was found that the current condition of internal quality assurance at the operational level as a whole was at a moderate level.

2.Desirable Conditions for Developing Quality Assurance in Opportunity Expansion School Under Buriram Primary Educational Service Area Offices 3, the overall operational level was at the highest level

 3. Requirements and necessities for operations to improve quality assurance in Opportunity Expansion School Under Buriram Primary Educational Service Area Offices 3,

the first place was the development of quality educational institutions based on the self-assessment report. (Self-Assessment Report: SAR) and as recommended by the Office of Education Area or Office of the Basic Education Commission. To ensure the quality of education is effective and continually developed.

Keyword : The Guidelines for the Development ,Quality Assurance Guidelines

 Of Opportunity Expansion School

**บทนำ**

พระราชบัญญัติการศึกษาแห่งชาติ พุทธศักราช 2542 แก้ไขเพิ่มเติม (ฉบับที่ 2) พุทธศักราช 2545 ได้กำหนดไว้ชัดเจนในหมวด 6 ว่าด้วยมาตรฐานและการประกันคุณภาพ การศึกษา มาตรา 47 ระบุไว้ว่า “ให้มีการประกันคุณภาพภายในและการประกันคุณภาพ ภายนอก” และมาตรฐาน 48 “ให้หน่วยต้นสังกัด และสถานศึกษาจัดให้มีระบบประกันคุณภาพการศึกษาภายในสถานศึกษาและให้ถือว่าการประกันคุณภาพเป็นส่วนหนึ่งของกระบวนการบริหารการศึกษาที่ต้องดำเนินงานต้นสังกัด และสถานศึกษาหน่วยงานที่เกี่ยวข้อง และเปิด เผยต่อสาธารณชนนำไปสู่การพัฒนาคุณภาพและมาตรฐานการศึกษาเพื่อรองรับการประกัน คุณภาพภายนอก” สถานศึกษาเป็นหน่วยงานสำคัญที่จัดการศึกษาในระดับการศึกษาขั้นพื้นฐานและปฐมวัย จึงจำเป็นอย่างยิ่งที่ต้องมีการดำเนินการประกันคุณภาพภายในสถานศึกษาและเป็นงานที่ต้องทำอย่างต่อเนื่องเป็นระบบ มีหลักเกณฑ์ที่แน่นอน การประกันคุณภาพภายในสถานศึกษา หมายถึง กระบวนการประเมินผลและการติดตามตรวจสอบคุณภาพการบริหารจัดการ และการดำเนินกิจการของสถานศึกษาในการพัฒนามาตรฐาน และคุณภาพผู้เรียนตามข้อก าหนดอย่างต่อเนื่อง เพื่อสร้างความมั่นใจให้แก่ผู้ที่เกี่ยวข้อง (สุพิชญา กลั่นนุรักษ์, 2559) การประกันคุณภาพภายในสถานศึกษา หมายถึง กระบวนการรวบรวมข้อมูลต่างๆ ในการดำเนินการจัดการศึกษาของสถานศึกษาของตนที่ทุกสถานศึกษาต้องดำเนินการอย่างต่อเนื่อง (ภัควิภา ลูกเงาะ, 2562) การประกันคุณภาพภายใน หมายถึง แนวทางการติดตาม ตรวจสอบ และประเมินคุณภาพการศึกษาของสถานศึกษาอย่างเป็นระบบโดยบุคลากรและหน่วยงานต้นสังกัดที่คอยสนับสนุนให้เกิดการประเมินตนเองของสถานศึกษาและมีการพัฒนาอย่างต่อเนื่อง โดยให้ครูและบุคลากร คณะกรรมการ ผู้มีส่วนได้ส่วนเสียกับการจัดการศึกษา ได้เข้ามีส่วนร่วมมากขึ้น (กานต์สินี วาดวงศ์, 2560) จะเห็นได้ว่าการประกันคุณภาพการศึกษาภายในสถานศึกษา มีความสำคัญและให้ถือว่าการประกันคุณภาพภายในเป็นส่วนหนึ่งของกระบวนการบริหารการศึกษาที่ต้องดำเนินการอย่างต่อเนื่อง ดังนั้น สถานศึกษาจึงควรที่จะส่งเสริมสนับสนุนให้มีการปฏิบัติกิจกรรมต่างๆ ตามที่กำหนดในระบบประกันคุณภาพภายในสถานศึกษาอย่างครบถ้วนและสม่ำเสมอ ทำให้สถานศึกษาส่วนใหญ่มีการจัดการศึกษาและการจัดระบบการบริหารงานวิชาการที่ต้องพัฒนาอยู่อย่างต่อเนื่อง เพื่อให้สอดรับกับสภาวการณ์ในปัจจุบัน เพราะถ้าสถานศึกษาใดที่มีระบบการบริหารงานที่มีประสิทธิภาพ โดยการพัฒนาระบบการศึกษาตามแนวทางประกันคุณภาพการศึกษาภายใน ทั้งด้านคุณภาพผู้เรียน ด้านกระบวนการบริหารและจัดการ และด้านกระบวนการจัดการเรียนการสอนที่เน้นผู้เรียนเป็นสำคัญ จะทำให้สถานศึกษามีผลการประเมินตนเองของสถานศึกษาบรรลุเป้าหมาย ก็จะได้รับการตอบสนองจากสังคม ชุมชน ได้รับความไว้วางใจส่งมอบบุตรหลานให้เข้าเรียนในสถานศึกษานั้น ๆจากความสำคัญดังกล่าวจะเห็นได้ว่า แนวทางการพัฒนาการดำเนินงานประกันคุณภาพภายในสถานศึกษา มีความสำคัญต่อการพัฒนาสถานศึกษา เพื่อให้การประกันคุณภาพภายในสถานศึกษาเป็นระบบตามกฎกระทรวงการประกันคุณภาพการศึกษา พ.ศ.2561

ดังนั้นสถานศึกษาทุกแห่งจึงจำเป็นต้องมีความพร้อมในการประกันคุณภาพภายในสถานศึกษา เพื่อเตรียมตัวไปสู่การรองรับการประเมินคุณภาพการศึกษาภายนอกสถานศึกษา การประกันคุณภาพสถานศึกษาจึงเป็นการบริหารจัดการและการดำเนินกิจกรรม ตามภารกิจปกติของสถานศึกษา เพื่อพัฒนาคุณภาพผู้เรียนอย่างต่อเนื่อง ซึ่งจะเป็นการสร้างความมั่นใจให้ผู้รับบริการการศึกษา ทั้งยังเป็นการป้องกันการศึกษาที่ด้อยคุณภาพและสร้างสรรค์การศึกษาให้เป็นกลไกที่มีพลังในการพัฒนาประชากรให้สูงยิ่งขึ้นการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ได้ดำเนินการตามแนวทางการประกันคุณภาพการศึกษาอย่างต่อเนื่อง จากสภาพดังกล่าวทำให้ ผู้วิจัยได้ตระหนักถึงความสำคัญจึงทำการวิจัย เรื่อง แนวทางการพัฒนาการดำเนินการประกันคุณภาพภายใน อันจะ เป็นประโยชน์ต่อการดำเนินการการประกันคุณภาพภายในสถานศึกษารวมทั้งเป็นข้อมูลให้กับผู้บริหารและผู้ที่มีส่วนเกี่ยวข้องกับการจัดการศึกษาในการกำหนดแนวทาง และส่งเสริมให้การดำเนินการประกันคุณภาพภายใน ให้ได้คุณภาพและมาตรฐานตามความมุ่งหมายของการจัดการศึกษาตามพระราชบัญญัติการ ศึกษาแห่งชาติ พุทธศักราช 2542 และที่แก้ไข เพิ่มเติม(ฉบับที่ 2) พุทธศักราช 2545 ต่อไป

# วัตถุประสงค์การวิจัย

 เพื่อศึกษาสภาพปัจจุบัน สภาพที่พึงประสงค์และความต้องการจำเป็นและการประเมินในการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3

**วิธีดำเนินการวิจัย**

การวิจัย เรื่อง แนวทางพัฒนาการดำเนินงานการประกันคุณภาพภายในโรงเรียนขยายโอกาส

ทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ครั้งนี้ มีการดำเนินการวิจัย ดังนี้

**ระยะที่ 1** การศึกษาสภาพปัจจุบัน สภาพที่พึงประสงค์และความต้องการจำเป็นในการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยวิเคราะห์สภาพปัจจุบัน สภาพที่พึงประสงค์ของการประกันคุณภาพภายในโดยสอบถามผู้บริหารจากโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 79 โรงเรียน ผู้บริหารจำนวน 79 คน ครูผู้สอน 79 รวมจำนวน 158 คน และหาค่าดัชนีความต้องการจำเป็นและจัดลำดับความต้องการ ( PNI modified) **ระยะที่ 2** แนวทางการพัฒนาการดำเนินงานการประกันคุณภาพภายในโรงเรียน ขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยการสัมภาษณ์ จากโรงเรียนที่มีวิธีการปฏิบัติที่ดี (Best Practices)ในการดำเนินงานการประกันคุณภาพภายในสถานศึกษาจำนวน 3 แห่ง ร่างและสังเคราะห์แนวทางพัฒนาการดำเนินงานการประกันคุณภาพภายในโรงเรียนขยายโอกาสทางการศึกษาและประเมินแนวทางการพัฒนาการดำเนินงานการประกันคุณภาพภายในโดยผู้ทรงคุณวุฒิ จำนวน 7 คน เพื่อตรวจสอบความเหมาะสมและความเป็นไปได้การดำเนินงานการประกันคุณภาพการศึกษาภายในสถานศึกษา ตามกฎกระทรวงว่า ด้วยระบบ หลักเกณฑ์วิธีการประกันคุณภาพการศึกษา มี 7 ด้าน ดังนี้ 1) การกำหนดมาตรฐานการศึกษาของสถานศึกษา 2) การจัดทำแผนพัฒนาการจัดการศึกษาของ สถานศึกษาที่มุ่งคุณภาพตามมาตรฐานการศึกษา 3) การดำเนินงานตามแผนพัฒนาการจัดการศึกษาของสถานศึกษา 4) การประเมินผลและตรวจสอบคุณภาพการศึกษาภายในสถานศึกษา 5) การติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา 6) การจัดทำรายงานผลการประเมินตนเอง 7) การจัดให้มีการพัฒนาคุณภาพการศึกษาอย่างต่อเนื่อง

ผลการวิจัย

**1.การศึกษาสภาพปัจจุบัน สภาพที่พึงประสงค์ในการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3** ดังตาราง

**ตาราง 1** แสดงค่าเฉลี่ย ส่วนเบี่ยงเบนมาตรฐานของสภาพปัจจุบันและสภาพที่พึงประสงค์ของการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยรวมและรายด้าน

|  |  |  |  |
| --- | --- | --- | --- |
| **ด้าน** **ที่** | **การดำเนินงานการประกัน****คุณภาพภายใน** | **สภาพปัจจุบัน** | **สภาพที่พึงประสงค์** |
| μ  | σ | **ระดับการ** **ปฏิบัติ** | μ  | σ | **ระดับการ****ปฏิบัติ** |
|  1 | การกำหนดมาตรฐานการศึกษาของสถานศึกษา | 2.44  | 0.54  |  น้อย | 4.84 | 0.42 | มากที่สุด |

ตาราง 1 ( ต่อ)

|  |  |  |  |
| --- | --- | --- | --- |
| **ด้าน** **ที่** | **การดำเนินงานการประกัน****คุณภาพภายใน** | **สภาพปัจจุบัน** | **สภาพที่พึงประสงค์** |
| μ  | σ | **ระดับการ** **ปฏิบัติ** | μ  | σ | **ระดับการ****ปฏิบัติ** |
|  2 | การจัดทำแผนพัฒนาการจัดการศึกษาของสถานศึกษา | 2.74  | 0.70  | ปานกลาง | 4.87  | 0.33  | มากที่สุด |
|  3 | การดำเนินงานตามแผนพัฒนาการจัดการศึกษาของสถานศึกษา | 2.49  | 0.67  | น้อย | 4.82  | 0.41  | มากที่สุด |
|  4 | การประเมินผลและตรวจสอบคุณภาพการศึกษาภายในสถานศึกษา | 2.43  | 0.55  | น้อย | 4.81  | 0.44  | มากที่สุด |
|  5 | การติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา | 2.64  | 0.64  | ปานกลาง | 4.93  | 0.28  | มากที่สุด |
|  6 | การจัดทำรายงานผลการประเมินตนเอง (Self Assessment Report : SAR) | 2.73  | 0.75  | ปานกลาง  | 4.91  | 0.33  | มากที่สุด |
|  7 | การพัฒนาคุณภาพการศึกษาให้มีประสิทธิภาพอย่างต่อเนื่อง | 2.47  | 0.55 | น้อย  | 4.92  | 0.34  | มากที่สุด |
|  | ภาพรวม | 2.56 | 0.63 | ปานกลาง | 4.87 | 0.36 | มากที่สุด |

จากตาราง 1 พบว่าระดับการปฏิบัติของสภาพปัจจุบันและสภาพที่พึงประสงค์ของการประกัน

คุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 พบว่า สภาพปัจจุบันระดับการดำเนินงาน โดยภาพรวมอยู่ในระดับปานกลาง

2.วิเคราะห์ความต้องการจำเป็น ในการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 พบว่า อันดับความต้องการจำเป็นแนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 3 มีอันดับความต้องการจำเป็นอันดับที่ 1 (PNI = 0.99) การจัดให้มีการพัฒนาคุณภาพการศึกษาอย่างต่อเนื่อง อันดับที่ 2 (PNI = 0.98) การกำหนดมาตรฐานการศึกษาของสถานศึกษา อันดับที่ 3 (PNI = 0.97) การประเมินผลและตรวจสอบคุณภาพการศึกษาภายในสถานศึกษา 3. แนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ที่ได้จากการสัมภาษณ์ผู้บริหารและครูที่รับผิดชอบงานประกันคุณภาพภายในของโรงเรียนขยายโอกาสทางการศึกษาที่มีวิธีปฏิบัติที่ดีด้านการประกันคุณภาพภายใน (Best Practice) และจากการประเมินความเหมาะสมและความเป็นไปได้ของแนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์เขต 3 โดยผู้ทรงคุณวุฒิทั้ง 7 ท่าน พบว่าโดยรวมมีความเหมาะสม และความเป็นไปได้อยู่ในระดับมากที่สุด 4. การประเมินแนวทางการพัฒนาการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยรวมและรายด้านทุกด้านมีความเหมาะสม และความเป็นไปได้อยู่ในระดับมากที่สุด

**สรุปผล**

แนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 สามารถสรุปผลการวิจัยได้ดังนี้ 1.การศึกษาสภาพปัจจุบันสภาพที่พึงประสงค์และความต้องการจำเป็นในการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 สภาพปัจจุบัน โดยภาพรวม พบว่าอยู่ในระดับปานกลาง สภาพที่พึงประสงค์ โดยภาพรวมพบว่าอยู่ในระดับมากที่สุด ความต้องการจำเป็นอันดับ 1 ได้แก่ การจัดให้มีการพัฒนาคุณภาพการศึกษาอย่างต่อเนื่อง

2.แนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 มี 7 ด้าน มีความเหมาะสม และความเป็นไปได้อยู่ในระดับมากที่สุด

**อภิปรายผล**

จากการศึกษาแนวทางพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 ผู้วิจัยได้นำมาอภิปรายผลการวิจัย ในแต่ละประเด็น ดังต่อไปนี้ 1.การศึกษาสภาพปัจจุบัน สภาพที่พึงประสงค์ของการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3

1.1 สภาพปัจจุบันของการดำเนินงานประกันคุณภาพภายในโรงเรียนขยายโอกาสทาง

การศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยภาพรวมพบว่าอยู่ในระดับ ปานกลางและเมื่อพิจารณาเป็นรายด้านพบว่าอยู่ในระดับปานกลางและระดับน้อย โดยด้านที่มีคะแนนอยู่ในระดับปานกลาง เรียงคะแนนจากมากไปน้อย 2 อันดับแรก ได้แก่ จัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษา การจัดทำรายงานผลการประเมินตนเอง (Self Assessment Report : SAR) สอดคล้องกับงานวิจัยของกานต์สินี วาดวงศ์ (2560) ที่ได้ทำการศึกษาการพัฒนาแนวทางการประกันคุณภาพภายใน สำหรับสถานศึกษาสังกัดสำนักงานเขตพื้นที่การศึกษาประถมศึกษาบึงกาฬสอดคล้องกับ งานวิจัยของนวลฉวี ทานุกรม (2558) ที่ได้ศึกษาการดำเนินงานการประกันคุณภาพภายในของ สถานศึกษาในสังกัดสำนักงานเขตพื้นที่การศึกษาประถมศึกษาอุบลราชธานี เขต 2 และสอดคล้องกับงานวิจัยของเพ็ญนภา เป๊ะชาญ (2559) ที่ได้ทำการศึกษาการพัฒนาแนวทางการดำเนินงานประกันคุณภาพภายในสถานศึกษาสังกัดองค์กรปกครองส่วนท้องถิ่นในจังหวัด ขอนแก่น และงานวิจัยของเพ็ญพักตร์ บูรณะเสน (2559) ได้ศึกษาการพัฒนาแนวทางการดำเนินงานตามระบบประกันคุณภาพภายในสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาร้อยเอ็ด เขต 2 และงานวิจัยของรัตนา ซื่อสัตย์ (2559) ได้ศึกษาแนวทางการดำเนินงาน การประกันคุณภาพภายในของสถานศึกษาขั้นพื้นฐานสังกัดสำนักงานเขตพื้นที่การศึกษาประถมศึกษา นครราชสีมา เขต 7

 1.2 สภาพที่พึงประสงค์ของการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 โดยภาพรวมพบว่าอยู่ในระดับมากที่สุดซึ่งสอดคล้องกับงานวิจัย ของ รัตนา ซื่อสัตย์ (2559) ณิรดา เวชญาลักษณ์ (2561) และสอดคล้องกับ

 นุจนาจ ขุนาพรม (2560)

 1.3 ความต้องการจำเป็นของการดำเนินงานประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต 3 พบว่า เรียงลำดับจากมากไปน้อย 2 อันดับแรก ได้แก่ การจัดให้มีการพัฒนาคุณภาพการศึกษาอย่างต่อเนื่องและการประเมินผลและตรวจสอบคุณภาพการศึกษาภายในสถานศึกษาตามลำดับ ซึ่งสอดคล้องกับกานต์สินี วาดวงศ์ (2560) และสอดคล้องกับพิทักษ์ ดวงอาสงค์ (2558)

2. แนวทางการพัฒนาการดำเนินงานการประกันคุณภาพภายในโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาบุรีรัมย์ เขต มีดังนี้ 1) ด้านการกำหนดมาตรฐานการศึกษาของสถานศึกษา 2) ด้านการจัดทำแผนพัฒนาการจัดการศึกษาของสถานศึกษา 3) ด้านการดำเนินงานตามแผนพัฒนาการจัดการศึกษาของสถานศึกษา 4) ด้านการประเมินผลและตรวจสอบคุณภาพการศึกษาภายในสถานศึกษา 5) ด้านการติดตามผลการดำเนินการเพื่อพัฒนาสถานศึกษาให้มีคุณภาพตามมาตรฐานของสถานศึกษา 6) ด้านการจัดทำรายงานผลการประเมินตนเอง (Self Assessment Report : SAR) 7) ด้านการพัฒนาสถานศึกษาให้มีประสิทธิภาพอย่างต่อเนื่อง สอดคล้องกับนวลฉวี ทานุกรม (2558) เพ็ญพักตร์ บูรณะเสน (2559) รัตนา ซื่อสัตย์(2559) เพ็ญนภา เป๊ะชาญ (2559) สอดคล้องกับ ณิรดา เวชญาลักษณ์ (2561)

**ข้อเสนอแนะ**

 **1. ข้อเสนอแนะในการนำผลการวิจัยไปใช้**  1.1 จากผลการวิจัยหน่วยงานต้นสังกัดสามารถนำไปส่งเสริมจัดให้มีการฝึกอบรม สัมมนา ประชุมเชิงปฏิบัติการผู้บริหาร ครูและบุคลากร ในโรงเรียนขยายโอกาสทางการศึกษา ให้มีความรู้ความเข้าใจ มีทักษะเกี่ยวกับการดำเนินงานตามระบบการประกันคุณภาพภายในอย่างถูกต้องเหมาะสม เพื่อให้การประกันคุณภาพการศึกษาเป็นไปอย่างมีประสิทธิภาพและพัฒนาอย่างต่อเนื่อง 1.2 จากผลการวิจัย โรงเรียนขยายโอกาสทางการศึกษา นำผลวิจัยไปวิเคราะห์มาตรฐาน ประเด็นการพิจารณาว่าด้วยการประกันคุณภาพภายใน ให้ชัดเจนก่อนการดำเนินการกำหนดมาตรฐานการศึกษาของสถานศึกษาตามมาตรฐานการศึกษาที่กระทรวงประกาศใช้ เพื่อใช้เชื่อมโยงความสัมพันธ์กับการประเมินคุณภาพภายนอกให้ชัดเจน เพื่อการดำเนินการให้สอดคล้องกัน

 **2. ข้อเสนอแนะในการวิจัยครั้งต่อไป** 2.1 นำผลการวิจัยไปศึกษาแนวทางการพัฒนาการดำเนินการประกันคุณภาพภายในของสถานศึกษาในระดับอื่นๆ เช่น การประกันคุณภาพการศึกษาในระดับชั้นเรียน เป็นต้น 2.2 การวิจัยครั้งต่อไปมีการศึกษาในเชิงเปรียบเทียบตามแนวทางการดำเนินงานระบบการประกนคุณภาพภายในของโรงเรียนขนาดต่างๆที่มีบริบทของสถานศึกษาแตกต่างกัน

**เอกสารอ้างอิง**

กานต์สินี วาดวงศ์. (2560).**การพัฒนาแนวทางการประกันคุณภาพภายในสำหรับสถานศึกษา**

 **สังกัดสำนักงานเขตพื้นที่การศึกษาประถมศึกษาบึงกาฬ 1**. บัณฑิตวิทยาลัย :

 มหาวิทยาลัยมหาสารคาม

ณิรดา เวชญาลักษณ์. (2561). **สภาพและแนวทางการดำเนินการประกันคุณภาพภายใน**

 **สถานศึกษา สังกัดสำนักงานเขตพื้นที่การศึกษาประถมศึกษาพิษณุโลก เขต 1**. วารสาร

 มหาวิทยาลัยราชภัฏยะลา, 11(1), 185-197

นวลฉวี ทานุกรม. (2558). **การดำเนินงานการประกันคุณภาพภายในของสถานศึกษาสังกัด**

 **สำนักงานเขตพื้นที่การศึกษาประถมศึกษาอุบลราชธานี เขต 2**. วิทยานิพนธ์ปริญญา

 ครุศาสตรมหาบัณฑิต สาขาวิชาการบริหารการศึกษา บัณฑิตวิทยาลัย มหาวิทยาลัยราชภัฏ

 อุบลราชธานี.

นุจนาจ ขุนาพรม. (2560). **แนวทางการดำเนินการประกันคุณภาพภาพในสถานศึกษาสังกัด**

 **องค์การบริหารส่วนจังหวัดชัยภูมิ.** วิทยานิพนธ์ปริญญาการศึกษามหาบัณฑิต สาขาวิชา

 การบริหารการศึกษา คณะศึกษาศาสตร์ มหาวิทยาลัยมหาสารคาม.

พิทักษ์ ดวงอาสงค์. (2558). **สภาพความต้องการและแนวทางการพัฒนาการมีส่วนร่วมในการ**

 **ประกัน** **คุณภาพภายในสถานศึกษา สังกัดสำนักงานเขตพื้นที่การศึกษาประถมศึกษา**

 **หนองคาย เขต** 2. วิทยานิพนธ์ปริญญาการศึกษามหาบัณฑิต สาขาวิชาการบริหาร

 การศึกษา คณะศึกษาศาสตร์ มหาวิทยาลัยมหาสารคาม.

เพ็ญนภา เป๊ะชาญ. (2559). **การพัฒนาแนวทางการดำเนินงานประกันคุณภาพภายในสถานศึกษา**

 **สังกัดองค์กรปกครองส่วนท้องถิ่นในจังหวัดขอนแก่น.** วิทยานิพนธ์ปริญญาการศึกษา

 มหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยมหาสารคาม.เพ็ญพักตร์ บูรณะเสน. (2559). **การพัฒนาแนวทางการดำเนินงานตามระบบประกันคุณภาพ**

 **ภายในสถานศึกษาขั้นพื้นฐานสังกัดสำนักงานเขตพื้นที่การศึกษาประถมศึกษาร้อยเอ็ด**

 **เขต 2.** วิทยานิพนธ์ปริญญาการศึกษามหาบัณฑิต สาขาวิชาการบริหารการศึกษา

 คณะศึกษาศาสตร์ มหาวิทยาลัยมหาสารคาม.

ภัควิภา ลูกเงาะ. (2562). **สภาพและแนวทางการดำเนินงานการประกันคุณภาพภายใน**

 **สถานศึกษาของโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 1.**

 บัณฑิตวิทยาลัย:มหาวิทยาลัยราชภัฏบุรีรัมย์.

รัตนา ซื่อสัตย์. (2559). **แนวทางการดำเนินงานการประกันคุณภาพภายในของสถานศึกษา**

 **ขั้นพื้นฐาน สังกัดสำนักงานเขตพื้นที่การศึกษาประถมศึกษานครราชสีมา เขต 7.**

 วิทยานิพนธ์ปริญญา การศึกษามหาบัณฑิต สาขาวิชาการบริหารการศึกษา คณะ

 ศึกษาศาสตร์ มหาวิทยาลัย มหาสารคาม

 สุพิชญา กลั่นนุรักษ์. (2559). **การดำเนินงานประกันคุณภาพภายในสถานศึกษาของ โรงเรียน**

 **ขนาดกลางในกลุ่มเกาะแก้ว สังกัดสำนักงานเขตพื้นที่การศึกษาประถมศึกษาระยอง**

 **เขต 1**. บัณฑิตวิทยาลัย : มหาวิทยาลัยบูรพา.